Document ID: 31998R0624

Komisijas Regula (EEK) Nr. 624/98
(1998. gada 19. marts),
ar kuru groza Regulu (EK) Nr. 1423/95, ar ko nosaka sīki izstrādātus īstenošanas noteikumus tādu cukura nozares produktu importam, kas nav melase
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1981. gada 30. jūnija Regulu (EEK) Nr. 1785/81 par cukura tirgu kopīgo organizāciju [1], kurā jaunākie grozījumi izdarīti ar Regulu (EEK) Nr. 1599/96 [2], un jo īpaši tās 15. panta 4. punktu,
tā kā atbilstīgi 1. panta 2. punktam Komisijas Regulā (EK) Nr. 1423/95 [3], kurā jaunākie grozījumi izdarīti ar Regulu (EK) Nr. 1143/97 [4], raksturīgo cenu pasaules tirgū, uz ko pamatojoties nosaka papildu nodokļus, katram tirdzniecības gadam nosaka saskaņā ar Regulas (EEK) Nr. 1785/81 41. pantā paredzēto kārtību, un to var grozīt, ja aprēķinu elementu svārstības rada cenas kāpumu vai kritumu vismaz ECU 0,5 apmērā par 100 kilogramiem;
tā kā pašlaik spēkā esošā sistēma ir saistīta ar pastāvīgu papildu muitas pielāgošanu, ko izraisa raksturīgo cenu pastāvīgās svārstības pasaules tirgū; tā kā šīs raksturīgo cenu un papildu muitas pastāvīgās svārstības, kas ir biežas un nelielas, sarežģī sistēmu; tā kā vienkāršošanas nolūkā, tirgotāju juridiskās skaidrības labad un racionalizējot Komisijas procedūru, minimālās pārmaiņas raksturīgajai cenai pasaules tirgū, kuru dēļ ir jāpielāgo papildu nodokļi, būtu jāpalielina līdz ECU 1,20 par kilogramu;
tā kā šajā regulā paredzētie pasākumi saskan ar Cukura pārvaldības komitejas atzinumu,
IR PIEŅĒMUSI ŠO REGULU:
1. pants
Regulas (EK) Nr. 1423/95 1. panta 2. punkta otrajā daļā vārdus "ECU 0,5 par 100 kilogramiem" aizstāj ar "ECU 1,20 par 100 kilogramiem".
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 19. martā.

Labels: 3
17